เอกสารแนบ 5

 รายงานของคณะกรรมการตรวจสอบ

  เรียน ผู้ถือหุ้น

  คณะกรรมการตรวจสอบ บริษัท ไอที ซิตี้ จำกัด (มหาชน) ประกอบด้วยคณะกรรมการ ดังนี้

  1. นายนรวัฒน์ สุวรรณ กรรมการอิสระและประธานกรรมการตรวจสอบ

  2. นายวิชิต ญาณอมร กรรมการอิสระและกรรมการตรวจสอบ

  3. ร.ต.หญิง สุรี บูรณธนิต กรรมการอิสระและกรรมการตรวจสอบ

  4. นายดำเนิน แก้วทวี กรรมการอิสระและกรรมการตรวจสอบ

  คณะกรรมการตรวจสอบได้ปฏิบัติหน้าที่ตามขอบเขตความรับผิดชอบในภารกิจที่ได้รับมอบหมายจากคณะกรรมการบริษัทฯอย่างเป็นอิสระ
  ในการกำกับดูแลการดำเนินงานของบริษัทเป็นไปโดยปราศจากการขัดแย้งทางผลประโยชน์
  มีระบบการควบคุมภายในที่เพียงพอ
  เพื่อให้เกิดความชัดเจนในการบริหารงานและความรับผิดชอบของกรรมการบริหารหรือผู้บริหาร
  อันพึงมีต่อผู้ถือหุ้นของบริษัทฯ

  ในปี 2556 ได้จัดให้มีการประชุมคณะกรรมการตรวจสอบรวม 5 ครั้ง
  โดยคณะกรรมการตรวจสอบได้มีการประชุม และ

แลกเปลี่ยนข้อคิดเห็น ร่วมกับฝ่ายบริหารระดับสูง, ผู้สอบบัญชี และผู้ตรวจสอบภายใน
ในเรื่องที่เกี่ยวข้อง รวมถึงการเข้าประชุมร่วมกับ

  ผู้สอบบัญชีโดยไม่มีฝ่ายบริหารของบริษัทฯ
  เพื่อให้ผู้สอบบัญชีสามารถรายงานข้อมูลเกี่ยวกับบริษัทฯได้อย่างอิสระ
  ผลการปฏิบัติงานของคณะกรรมการตรวจสอบในสาระสำคัญ สรุปได้ดังต่อไปนี้

  1) คณะกรรมการตรวจสอบได้พิจารณา และ สอบทานงบการเงินรายไตรมาส
  งบการเงินประจำปี 2556 รายงานทางการเงินที่เกี่ยวข้อง
  และการเปลี่ยนแปลงนโยบายบัญชีที่สำคัญ ซึ่งผ่านการสอบทาน และตรวจสอบจากผู้สอบบัญชีแล้ว
  โดยได้สอบถามและรับฟัง คำชี้แจงจากผู้บริหารและผู้สอบบัญชี เพื่อให้มั่นใจว่า
  รายงานทางการเงินของบริษัทฯได้จัดทำขึ้นตามมาตรฐานการบัญชีที่รับรองโดยทั่วไป
  รวมถึงรายการระหว่างกัน และรายการที่เกี่ยวโยงกัน ระหว่างบริษัทฯและบริษัทร่วม
  มีการเปิดเผยข้อมูลอย่างถูกต้องเพียงพอ ครบถ้วน และเชื่อถือได้
  คณะกรรมการตรวจสอบมีความเห็นสอดคล้องกับผู้สอบบัญชีว่า งบการเงินของบริษัทฯ
  มีความถูกต้องตามที่ควรในสาระสำคัญตามหลักการบัญชีที่รับรองทั่วไป

  2) คณะกรรมการตรวจสอบได้สอบทานการปฏิบัติตามกฎหมาย
  ว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์แห่งประเทศไทย
  และกฎหมายอื่นที่เกี่ยวข้องกับธุรกิจของบริษัทฯ
  ดูแลให้บริษัทฯมีระบบการบริหารงานด้วยหลักการกำกับดูแลกิจการที่ดี
  บริษัทฯได้ดำเนินการตามเงื่อนไขทางธุรกิจปกติและตามหลักเกณฑ์ที่ตลาดหลักทรัพย์แห่งประเทศไทยกำหนดคณะกรรมการตรวจสอบเห็นว่าบริษัทฯมีการปฏิบัติตามกฎระเบียบ
  และข้อกำหนดที่เกี่ยวข้องและไม่พบข้อบกพร่องที่เป็นสาระสำคัญ

  3)
  คณะกรรมการตรวจสอบได้ประเมินความเพียงพอและความเหมาะสมของระบบการควบคุมภายใน
  โดยได้สนับสนุน

และส่งเสริมความเป็นอิสระในการทำงานของฝ่ายตรวจสอบภายในและผู้สอบบัญชีอย่างเต็มที่
คณะกรรมการตรวจสอบได้ประชุมหารือ

กับผู้ตรวจสอบภายใน
และผู้สอบบัญชีเพื่อพิจารณาประเด็นข้อเสนอแนะที่สำคัญเสนอให้ฝ่ายบริหารและคณะกรรมการบริษัทฯ
เพื่อ

เพิ่มประสิทธิภาพในการดำเนินงานและการควบคุมภายใน
คณะกรรมการตรวจสอบเห็นว่าระบบควบคุมภายในมีประสิทธิภาพ

เหมาะสมเพียงพอ

  4) คณะกรรมการตรวจสอบได้พิจารณาและอนุมัติแผนการตรวจสอบภายในประจำปี
  ในเรื่องภารกิจ ขอบเขตการ

  ปฏิบัติงาน ความรับผิดชอบ และ ความเป็นอิสระ
  ซึ่งมีการปรับแผนการตรวจสอบอย่างเหมาะสมกับสภาพธุรกิจ
  มีการติดตามและประเมินผลทุกไตรมาส
  และได้รายงานผลการปฏิบัติงานนำเสนอต่อคณะกรรมการบริษัฯทราบทุกครั้งที่มีการประชุมคณะกรรมการบริษัท

  5) คณะกรรมการตรวจสอบได้พิจารณาคัดเลือกผู้สอบบัญชีและกำหนดค่าตอบแทน
  โดยเสนอคณะกรรมการบริษัทฯให้ขออนุมัติจากที่ประชุมผู้ถือหุ้นแต่งตั้ง นายวิชาติ โลเกศกระวี
  และ/หรือ นางสายฝน อินทร์แก้ว และ/หรือ นางสาวศิริวรรณ สุรเทพินทร์
  เป็นผู้สอบบัญชีของบริษัทฯ ประจำปี 2557
  และได้พิจารณาแล้วว่าค่าตอบแทนอยู่ในระดับที่เหมาะสม

  นายนรวัฒน์ สุวรรณ

  ประธานคณะกรรมการตรวจสอบ

วันที่ 19 กุมภาพันธ์ 2557

 

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เป็นผู้รับผิดชอบต่องบการเงินของบริษัท ไอที ซิตี้ จำกัด (มหาชน))
ซึ่งจัดทำขึ้นตามมาตรฐานการบัญชีที่รับรองทั่วไปในประเทศไทย
โดยได้มีการพิจารณาเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระกำกับดูแลงบการเงินและประเมินระบบควบคุมภายในให้มีประสิทธิผลเพื่อให้มีความมั่นใจได้ว่ามีการบันทึกข้อมูลทางบัญชีถูกต้องครบถ้วนอย่างเพียงพอทันเวลา
และป้องกันไม่ให้เกิดการทุจริตหรือการดำเนินการที่ผิดปกติ
ซึ่งความเห็นของคณะกรรมการตรวจสอบปรากฎในรายงานของคณะกรรมการตรวจสอบซึ่งได้แสดงไว้ในรายงานประจำปีนี้แล้ว

คณะกรรมการบริษัทมีความเห็นว่า
ระบบการควบคุมภายในของบริษัทสามารถสร้างความเชื่อมั่นได้ว่างบการเงินของบริษัท ไอที ซิตี้
จำกัด (มหาชน) แสดงฐานะการเงิน ผลการดำเนินงานและกระแสเงินสดถูกต้องในสาระสำคัญแล้ว

กมล จันทิมา เอกชัย ศิริจิระพัฒนา

ประธานกรรมการ กรรมการผู้อำนวยการ